title: Regolament ta' Implimentazzjoni tal-Kummissjoni (UE) 2018/1507 tal-10 ta' Ottubru 2018 dwar miżuri eċċezzjonali ta' appoġġ għas-suq għas-setturi tal-bajd u tal-laħam tat-tjur fil-Polonja

text:
                  11.10.2018

                  MT

                  Il-Ġurnal Uffiċjali tal-Unjoni Ewropea

                  L 255/7

         REGOLAMENT TA' IMPLIMENTAZZJONI TAL-KUMMISSJONI (UE) 2018/1507
         tal-10 ta' Ottubru 2018
         dwar miżuri eċċezzjonali ta' appoġġ għas-suq għas-setturi tal-bajd u tal-laħam tat-tjur fil-Polonja
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikulari l-Artikolu 220(1)(a) tiegħu,
         Billi:

                     (1)

                     Bejn it-3 ta' Diċembru 2016 u s-16 ta' Marzu 2017, il-Polonja kkonfermat li kien hemm 65 tifqigħa tal-influwenza tat-tjur b'patoġeniċità għolja tas-sottotip H5 u bagħtet notifiki dwarhom. L-ispeċijiet affettwati kienu l-papri, il-wiżż, id-dundjani u t-tiġieġ tal-bajd u t-tiġieġ tat-tip Gallus domesticus.

                     (2)

                     Minnufih u b'mod effiċjenti, il-Polonja ħadet il-miżuri kollha marbutin mas-saħħa tal-annimali u l-miżuri kollha veterinarji meħtieġa skont id-Direttiva tal-Kunsill 2005/94/KE (2).

                     (3)

                     B'mod partikulari, il-Polonja ħadet miżuri ta' kontroll, ta' monitoraġġ u ta' prevenzjoni u stabbiliet żoni ta' protezzjoni u ta' sorveljanza (“iż-żoni regolati”) skont id-Deċiżjonijiet ta' Implimentazzjoni tal-Kummissjoni (UE) 2016/2219 (3), (UE) 2016/2367 (4), (UE) 2017/14 (5), (UE) 2017/116 (6), (UE) 2017/155 (7), (UE) 2017/247 (8), (UE) 2017/417 (9) u (UE) 2017/554 (10).

                     (4)

                     Permezz tal-applikazzjoni ta' dawk il-miżuri, il-Polonja rnexxielha trażżan u twaqqaf għalkollox it-tixrid tal-marda. Il-miżuri tal-Unjoni u dawk nazzjonali marbutin mas-saħħa tal-annimali, kif ukoll dawk tal-Unjoni u dawk nazzjonali veterinarji, ġew applikati sat-22 ta' Mejju 2017 fl-azjendi rilevanti kollha.

                     (5)

                     Il-Polonja għarrfet lill-Kummissjoni li l-miżuri marbutin mas-saħħa tal-annimali u dawk veterinarji meħtieġa li kienu ġew applikati biex jitrażżan u jitwaqqaf għalkollox it-tixrid tal-marda kienu laqtu għadd kbir ħafna ta' operaturi u li dawk l-operaturi ġarrbu telf ta' introjtu li ma kienx eliġibbli għall-kontribuzzjoni finanzjarja tal-Unjoni skont ir-Regolament (UE) Nru 652/2014 tal-Parlament Ewropew u tal-Kunsill (11).

                     (6)

                     Fis-17 ta' Lulju 2017, il-Kummissjoni rċeviet talba formali għall-finanzjament parzjali ta' ċerti miżuri eċċezzjonali mingħand il-Polonja skont l-Artikolu 220(3) tar-Regolament (UE) Nru 1308/2013. Fil-11 ta' April 2018, fl-10 ta' Mejju 2018 u fid-19 ta' Ġunju 2018, l-awtoritajiet Pollakki ċċaraw it-talba tagħhom.

                     (7)

                     Minħabba l-miżuri marbutin mas-saħħa tal-annimali u l-miżuri veterinarji li ġew applikati, ġew estiżi l-perjodi ta' mistrieħ sanitarju, ġiet ipprojbita l-introduzzjoni tat-tjur u ġew ristretti l-movimenti tat-tipi kollha ta' tjur fl-azjendi fiż-żoni regolati stabbiliti wara t-tifqigħat tal-influwenza tat-tjur b'patoġeniċità għolja tas-sottotip H5. Dan kien jolqot lill-ispeċijiet li ġejjin: il-papri, il-wiżż, id-dundjani u t-tiġieġ tal-bajd u t-tiġieġ tat-tip Gallus domesticus. Dan wassal għal telf fil-produzzjoni f'dawn l-azjendi tat-tjur. Għalhekk jixraq li jingħata kumpens għal dan it-telf.

                     (8)

                     Skont l-Artikolu 220(5) tar-Regolament (UE) Nru 1308/2013, il-finanzjament parzjali mill-Unjoni jrid ikun ekwivalenti għal 50 % tan-nefqa mġarrba mill-Polonja għall-miżuri eċċezzjonali ta' appoġġ għas-suq. Jenħtieġ li l-Kummissjoni tiffissa l-kwantitajiet massimi eliġibbli għall-finanzjament għal kull miżura eċċezzjonali ta' appoġġ għas-suq wara li tkun fliet it-talba li tkun irċeviet mingħand il-Polonja.

                     (9)

                     Sabiex jiġi evitat kull riskju ta' kumpens żejjed, jenħtieġ li l-ammont b'rata fissa jkun ibbażat fuq studji tekniċi u ekonomiċi jew fuq dokumenti tal-kontabbiltà u li dan jiġi ffissat fil-livell ix-xieraq għal kull annimal u għal kull prodott skont il-kategorija tal-annimali mrobbija.

                     (10)

                     Sabiex jiġi evitat kull riskju ta' finanzjament doppju, jenħtieġ li t-telf imġarrab ma jkunx ġie kkumpensat b'għajnuna mill-Istat jew b'assigurazzjoni u jenħtieġ li l-finanzjament parzjali mill-Unjoni skont dan ir-Regolament ikun limitat għall-annimali u għall-prodotti eliġibbli li għalihom ma tkun ingħatat l-ebda kontribuzzjoni finanzjarja mill-Unjoni skont ir-Regolament (UE) Nru 652/2014.

                     (11)

                     Jenħtieġ li l-livell u t-tul ta' żmien tal-miżuri eċċezzjonali ta' appoġġ għas-suq previsti f'dan ir-Regolament ikunu limitati għal dak li huwa strettament meħtieġ biex jiġi appoġġat is-suq. B'mod partikulari, jenħtieġ li l-miżuri eċċezzjonali ta' appoġġ għas-suq japplikaw biss għat-trobbija tat-tjur fl-azjendi li jinsabu fiż-żoni regolati u għat-tul ta' żmien li matulu kienu fis-seħħ il-miżuri marbutin mas-saħħa tal-annimali u l-miżuri veterinarji stabbiliti fil-leġiżlazzjoni tal-Unjoni u fil-leġiżlazzjoni Pollakka rilevanti għall-65 tifqigħa tal-influwenza tat-tjur b'patoġeniċità għolja kkonfermati fil-perjodu ta' bejn it-3 ta' Diċembru 2016 u s-16 ta' Marzu 2017 u għaż-żoni regolati rispettivi.

                     (12)

                     Għal raġunijiet ta' ġestjoni baġitarja tajba ta' dawn il-miżuri eċċezzjonali ta' appoġġ għas-suq, jenħtieġ li jkunu eliġibbli għall-finanzjament parzjali mill-Unjoni biss dawk il-pagamenti li l-Polonja tagħmel lill-benefiċjarji sa mhux aktar tard mit-30 ta' Settembru 2019. Jenħtieġ li ma jkunx japplika l-Artikolu 5(2) tar-Regolament ta' Delega tal-Kummissjoni (UE) Nru 907/2014 (12).

                     (13)

                     Sabiex jiġu żgurati l-eliġibbiltà u l-korrettezza tal-pagamenti, jenħtieġ li l-Polonja twettaq verifiki ex ante.

                     (14)

                     Jenħtieġ li l-Polonja tgħarraf lill-Kummissjoni bl-approvazzjoni tal-pagamenti sabiex l-Unjoni tkun tista' twettaq il-kontroll finanzjarju tagħha.

                     (15)

                     Minħabba li r-restrizzjonijiet marbutin mat-tifqigħat tal-influwenza tat-tjur daħlu fis-seħħ f'dati differenti fiż-żoni regolati kkonċernati u minħabba li dan ir-Regolament ma jipprevedix skadenza sa meta għandhom isiru t-talbiet għall-għajnuna, huwa xieraq li, għall-finijiet tal-Artikolu 29(4) tar-Regolament ta' Delega tal-Kummissjoni (UE) Nru 907/2014, id-data tad-dħul fis-seħħ ta' dan ir-Regolament titqies bħala l-avveniment operattiv għar-rata tal-kambju b'rabta mal-ammonti stipulati f'dan ir-Regolament.

                     (16)

                     Sabiex ikun żgurat li l-Polonja timplimenta l-miżuri stabbiliti f'dan ir-Regolament b'mod immedjat, jenħtieġ li dan ir-Regolament jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

                     (17)

                     Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,

               ADOTTAT DAN IR-REGOLAMENT:

            Artikolu 1
            L-Unjoni għandha tipprovdi finanzjament parzjali li jkun ekwivalenti għal 50 % tan-nefqa li ġarrbet il-Polonja biex tappoġġa s-suq tal-bajd u tal-laħam tat-tjur li ntlaqat ħażin ħafna mill-65 tifqigħa tal-influwenza tat-tjur b'patoġeniċità għolja tas-sottotip H5 li l-Polonja sabet u bagħtet notifiki dwarhom fil-perjodu ta' bejn it-3 ta' Diċembru 2016 u s-16 ta' Marzu 2017.

            Artikolu 2
            In-nefqa li ġarrbet il-Polonja għandha tkun eliġibbli għall-finanzjament parzjali mill-Unjoni biss:

                        (a)

                        għall-perjodu li matulu kienu applikati l-miżuri marbutin mas-saħħa tal-annimali u l-miżuri veterinarji msemmijin fl-atti leġiżlattivi tal-Unjoni u tal-Polonja mniżżlin fl-Anness u marbutin mal-perjodu stabbilit fl-Artikolu 1; u

                        (b)

                        għal dawk l-azjendi tat-tjur li jkunu ġew suġġetti għall-miżuri marbutin mas-saħħa tal-annimali u għall-miżuri veterinarji u li jinsabu fiż-żoni msemmijin fl-atti leġiżlattivi tal-Unjoni u tal-Polonja mniżżlin fl-Anness (“iż-żoni regolati”); u

                        (c)

                        jekk il-Polonja tkun ħallsitha lill-benefiċjarji sa mhux aktar tard mit-30 ta' Settembru 2019. L-Artikolu 5(2) tar-Regolament ta' Delega tal-Kummissjoni (UE) Nru 907/2014 ma għandux japplika; u

                        (d)

                        jekk, għall-perjodu msemmi fil-punt (a), l-annimal jew il-prodott ma jkunx ibbenefika minn xi kumpens permezz tal-għajnuna mill-Istat jew tal-assigurazzjoni u għalih ma tkun ingħatat l-ebda kontribuzzjoni finanzjarja mill-Unjoni skont ir-Regolament (UE) Nru 652/2014.

            Artikolu 3
            Il-livell massimu tal-finanzjament parzjali tal-Unjoni għandu jkun ta' EUR 1,411 miljun għat-telf fil-produzzjoni fis-settur tat-tjur fiż-żoni regolati. Għandhom japplikaw ir-rati fissi li ġejjin:

                        (a)

                        EUR 0,0059 kuljum għal kull tiġieġa tal-bajd li tidħol fil-kodiċi tan-NM 0105 94 00, għal ammont massimu ta' 186 598 annimal;

                        (b)

                        EUR 0,0085 kuljum għal kull tiġieġa tas-simna li tidħol fil-kodiċi tan-NM 0105 94 00, għal ammont massimu ta' 474 567 annimal;

                        (c)

                        EUR 0,01075 kuljum għal kull papra tas-simna li tidħol fil-kodiċi tan-NM 0105 99 10, għal ammont massimu ta' 246 131 annimal;

                        (d)

                        EUR 0,0126 kuljum għal kull wiżża tas-simna li tidħol fil-kodiċi tan-NM 0105 99 20, għal ammont massimu ta' 4 622 annimal;

                        (e)

                        EUR 0,1757 kuljum għal kull wiżża għat-tgħammir li tidħol fil-kodiċi tan-NM 0105 99 20, għal ammont massimu ta' 55 307 annimali;

                        (f)

                        EUR 0,0333 kuljum għal kull dundjan li jidħol fil-kodiċi tan-NM 0105 99 30, għal ammont massimu ta' 485 343 annimal.

            Artikolu 4
            Il-Polonja għandha twettaq verifiki amministrattivi u fiżiċi skont l-Artikoli 58 u 59 tar-Regolament (UE) Nru 1306/2013 tal-Parlament Ewropew u tal-Kunsill (13).
            B'mod partikulari, il-Polonja għandha tivverifika:

                        (a)

                        l-eliġibbiltà tal-applikant li jkun bagħat it-talba għall-appoġġ;

                        (b)

                        għal kull applikant eliġibbli: l-eliġibbiltà, il-kwantità u l-valur tat-telf reali fil-produzzjoni;

                        (c)

                        li kull applikant eliġibbli ma jkunx irċieva finanzjament minn sorsi oħrajn bħala kumpens għat-telf imsemmi fl-Artikolu 2 ta' dan ir-Regolament.

                  Għall-applikanti eliġibbli li jkunu sarulhom il-verifiki amministrattivi, l-għajnuna tista' tingħata mingħajr ma wieħed joqgħod jistenna li jsiru l-verifiki kollha, b'mod partikulari dawk fuq l-applikanti li jkunu ntgħażlu għall-verifiki fuq il-post.
            F'każijiet fejn ma tkunx ġiet ikkonfermata l-eliġibbiltà tal-applikant, l-għajnuna għandha tiġi rkuprata u għandhom jiġu applikati s-sanzjonijiet.

            Artikolu 5
            Għall-finijiet tal-Artikolu 29(4) tar-Regolament ta' Delega tal-Kummissjoni (UE) Nru 907/2014, l-avveniment operattiv għar-rata tal-kambju b'rabta mal-ammonti stipulati fl-Artikolu 3 ta' dan ir-Regolament għandu jkun id-dħul fis-seħħ ta' dan ir-Regolament.

            Artikolu 6
            Il-Polonja għandha tgħarraf lill-Kummissjoni bl-approvazzjoni tal-pagamenti.

            Artikolu 7
            Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-10 ta' Ottubru 2018.

                  Għall-Kummissjoni

                  Il-President

               Jean-Claude JUNCKER

            (1)  ĠU L 347, 20.12.2013, p. 671.

            (2)  Id-Direttiva tal-Kunsill 2005/94/KE tal-20 ta' Diċembru 2005 dwar miżuri Komunitarji għall-kontroll tal-influwenza tat-tjur u li tħassar id-Direttiva 92/40/KEE (ĠU L 10, 14.1.2006, p. 16).

            (3)  Id-Deċiżjoni ta' Implimentazzjoni tal-Kummissjoni (UE) 2016/2219 tat-8 ta' Diċembru 2016 li temenda l-Anness tad-Deċiżjoni ta' Implimentazzjoni (UE) 2016/2122 dwar miżuri protettivi marbuta ma' tifqigħat tal-influwenza avjarja b'patoġeniċità għolja tas-sottotip H5N8 f'ċerti Stati Membri (ĠU L 334, 9.12.2016, p. 52).

            (4)  Id-Deċiżjoni ta' Implimentazzjoni tal-Kummissjoni (UE) 2016/2367 tal-21 ta' Diċembru 2016 li temenda l-Anness tad-Deċiżjoni ta' Implimentazjoni (UE) 2016/2122 dwar miżuri protettivi marbuta ma' tifqigħat tal-influwenza avjarja b'patoġeniċità għolja tas-sottotip H5N8 f'ċerti Stati Membri (ĠU L 350, 22.12.2016, p. 42).

            (5)  Id-Deċiżjoni ta' Implimentazzjoni tal-Kummissjoni (UE) 2017/14 tal-5 ta' Jannar 2017 li temenda l-Anness tad-Deċiżjoni ta' Implimentazzjoni (UE) 2016/2122 dwar miżuri protettivi marbuta ma' tifqigħat tal-influwenza avjarja b'patoġeniċità għolja tas-sottotip H5N8 f'ċerti Stati Membri (ĠU L 4, 7.1.2017, p. 10).

            (6)  Id-Deċiżjoni ta' Implimentazzjoni tal-Kummissjoni (UE) 2017/116 tal-20 ta' Jannar 2017 li temenda l-Anness tad-Deċiżjoni ta' Implimentazzjoni (UE) 2016/2122 dwar miżuri protettivi marbuta ma' tifqigħat tal-influwenza avjarja b'patoġeniċità għolja tas-sottotip H5N8 f'ċerti Stati Membri (ĠU L 18, 24.1.2017, p. 53).

            (7)  Id-Deċiżjoni ta' Implimentazzjoni tal-Kummissjoni (UE) 2017/155 tas-26 ta' Jannar 2017 li temenda l-Anness tad-Deċiżjoni ta' Implimentazzjoni (UE) 2016/2122 dwar miżuri protettivi marbuta ma' tifqigħat tal-influwenza avjarja b'patoġeniċità għolja tas-sottotip H5N8 f'ċerti Stati Membri (ĠU L 23, 28.1.2017, p. 25).

            (8)  Id-Deċiżjoni ta' Implimentazzjoni tal-Kummissjoni (UE) 2017/247 tad-9 ta' Frar 2017 dwar miżuri protettivi marbuta ma' tifqigħat ta' influwenza avjarja b'patoġeniċità għolja f'ċerti Stati Membri (ĠU L 36, 11.2.2017, p. 62).

            (9)  Id-Deċiżjoni ta' Implimentazzjoni tal-Kummissjoni (UE) 2017/417 tas-7 ta' Marzu 2017 li temenda l-Anness tad-Deċiżjoni ta' Implimentazzjoni (UE) 2017/247 dwar miżuri protettivi marbuta ma' tifqigħat tal-influwenza avjarja b'patoġeniċità għolja f'ċerti Stati Membri (ĠU L 63, 9.3.2017, p. 177).

            (10)  Id-Deċiżjoni ta' Implimentazzjoni tal-Kummissjoni (UE) 2017/554 tat-23 ta' Marzu 2017 li temenda l-Anness tad-Deċiżjoni ta' Implimentazzjoni (UE) 2017/247 dwar miżuri protettivi marbuta ma' tifqigħat ta' influwenza avjarja b'patoġeniċità għolja f'ċerti Stati Membri (ĠU L 79, 24.3.2017, p. 15).

            (11)  Ir-Regolament (UE) Nru 652/2014 tal-Parlament Ewropew u tal-Kunsill tal-15 ta' Mejju 2014 li jistabbilixxi dispożizzjonijiet għall-ġestjoni tan-nefqa marbuta mal-katina alimentari, mas-saħħa tal-annimali u mat-trattament xieraq tal-annimali, u marbuta mas-saħħa tal-pjanti u mal-materjal riproduttiv tal-pjanti, li jemenda d-Direttivi tal-Kunsill 98/56/KE, 2000/29/KE u 2008/90/KE, ir-Regolamenti (KE) Nru 178/2002, (KE) Nru 882/2004 u (KE) Nru 396/2005 tal-Parlament Ewropew u tal-Kunsill, id-Direttiva 2009/128/KE tal-Parlament Ewropew u tal-Kunsill u r-Regolament (KE) Nru 1107/2009 tal-Parlament Ewropew u tal-Kunsill u li jħassar id-Deċiżjonijiet tal-Kunsill 66/399/KEE, 76/894/KEE u 2009/470/KE (ĠU L 189, 27.6.2014, p. 1).

            (12)  Ir-Regolament ta' Delega tal-Kummissjoni (UE) Nru 907/2014 tal-11 ta' Marzu 2014 li jissupplimenta r-Regolament (UE) Nru 1306/2013 tal-Parlament Ewropew u tal-Kunsill rigward l-aġenziji tal-pagamenti u korpi oħra, il-ġestjoni finanzjarja, l-approvazzjoni tal-kontijiet, il-garanziji u l-użu tal-euro (ĠU L 255, 28.8.2014, p. 18).

            (13)  Ir-Regolament (UE) Nru 1306/2013 tal-Parlament Ewropew u tal-Kunsill tas-17 ta' Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (ĠU L 347, 20.12.2013, p. 549).

            ANNESS

               Żoni regolati u perjodi msemmijin fl-Artikolu 2

            Il-partijiet mit-territorju Pollakk u l-perjodi stabbiliti skont id-Direttiva tal-Kunsill 2005/94/KE u ddefiniti fl-atti leġiżlattivi li ġejjin:

                        —

                        fid-Deċiżjoni ta' Implimentazzjoni tal-Kummissjoni (UE) 2016/2219 tat-8 ta' Diċembru 2016 li temenda l-Anness tad-Deċiżjoni ta' Implimentazzjoni (UE) 2016/2122 dwar miżuri protettivi marbuta ma' tifqigħat tal-influwenza avjarja b'patoġeniċità għolja tas-sottotip H5N8 f'ċerti Stati Membri (ĠU L 334, 9.12.2016, p. 52);

                        —

                        fid-Deċiżjoni ta' Implimentazzjoni tal-Kummissjoni (UE) 2016/2367 tal-21 ta' Diċembru 2016 li temenda l-Anness tad-Deċiżjoni ta' Implimentazjoni (UE) 2016/2122 dwar miżuri protettivi marbuta ma' tifqigħat tal-influwenza avjarja b'patoġeniċità għolja tas-sottotip H5N8 f'ċerti Stati Membri (ĠU L 350, 22.12.2016, p. 42);

                        —

                        fid-Deċiżjoni ta' Implimentazzjoni tal-Kummissjoni (UE) 2017/14 tal-5 ta' Jannar 2017 li temenda l-Anness tad-Deċiżjoni ta' Implimentazzjoni (UE) 2016/2122 dwar miżuri protettivi marbuta ma' tifqigħat tal-influwenza avjarja b'patoġeniċità għolja tas-sottotip H5N8 f'ċerti Stati Membri (ĠU L 4, 7.1.2017, p. 10);

                        —

                        fid-Deċiżjoni ta' Implimentazzjoni tal-Kummissjoni (UE) 2017/116 tal-20 ta' Jannar 2017 li temenda l-Anness tad-Deċiżjoni ta' Implimentazzjoni (UE) 2016/2122 dwar miżuri protettivi marbuta ma' tifqigħat tal-influwenza avjarja b'patoġeniċità għolja tas-sottotip H5N8 f'ċerti Stati Membri (ĠU L 18, 24.1.2017, p. 53);

                        —

                        fid-Deċiżjoni ta' Implimentazzjoni tal-Kummissjoni (UE) 2017/155 tas-26 ta' Jannar 2017 li temenda l-Anness tad-Deċiżjoni ta' Implimentazzjoni (UE) 2016/2122 dwar miżuri protettivi marbuta ma' tifqigħat tal-influwenza avjarja b'patoġeniċità għolja tas-sottotip H5N8 f'ċerti Stati Membri (ĠU L 23, 28.1.2017, p. 25);

                        —

                        fid-Deċiżjoni ta' Implimentazzjoni tal-Kummissjoni (UE) 2017/247 tad-9 ta' Frar 2017 dwar miżuri protettivi marbuta ma' tifqigħat ta' influwenza avjarja b'patoġeniċità għolja f'ċerti Stati Membri (ĠU L 36, 11.2.2017, p. 62);

                        —

                        fid-Deċiżjoni ta' Implimentazzjoni tal-Kummissjoni (UE) 2017/417 tas-7 ta' Marzu 2017 li temenda l-Anness tad-Deċiżjoni ta' Implimentazzjoni (UE) 2017/247 dwar miżuri protettivi marbuta ma' tifqigħat tal-influwenza avjarja b'patoġeniċità għolja f'ċerti Stati Membri (ĠU L 63, 9.3.2017, p. 177);

                        —

                        fid-Deċiżjoni ta' Implimentazzjoni tal-Kummissjoni (UE) 2017/554 tat-23 ta' Marzu 2017 li temenda l-Anness tad-Deċiżjoni ta' Implimentazzjoni (UE) 2017/247 dwar miżuri protettivi marbuta ma' tifqigħat ta' influwenza avjarja b'patoġeniċità għolja f'ċerti Stati Membri (ĠU L 79, 24.3.2017, p. 15);

                        —

                        fil-liġijiet nazzjonali li permezz tagħhom ġie ddikjarat li hemm infezzjoni wara t-tifqigħat tal-influwenza tat-tjur b'patoġeniċità għolja li kienu kkonfermati fil-perjodu ta' bejn it-3 ta' Diċembru 2016 u s-16 ta' Marzu 2017;

                        —

                        fil-liġijiet nazzjonali li permezz tagħhom ġiet irtirata d-dikjarazzjoni ta' infezzjoni wara t-tifqigħat tal-influwenza tat-tjur b'patoġeniċità għolja li kienu kkonfermati fil-perjodu ta' bejn it-3 ta' Diċembru 2016 u s-16 ta' Marzu 2017.


title: Regolament ta' Implimentazzjoni tal-Kunsill (UE) 2018/1539 tal-15 ta' Ottubru 2018 li jimplimenta r-Regolament (UE) 2016/1686 li jimponi miżuri restrittivi addizzjonali kontra ISIL (Da'esh) u Al-Qaida u persuni fiżiċi u ġuridiċi, gruppi, entitajiet jew korpi assoċjati magħhom

text:
                  15.10.2018

                  MT

                  Il-Ġurnal Uffiċjali tal-Unjoni Ewropea

                  LI 257/1

         REGOLAMENT TA' IMPLIMENTAZZJONI TAL-KUNSILL (UE) 2018/1539
         tal-15 ta' Ottubru 2018
         li jimplimenta r-Regolament (UE) 2016/1686 li jimponi miżuri restrittivi addizzjonali kontra ISIL (Da'esh) u Al-Qaida u persuni fiżiċi u ġuridiċi, gruppi, entitajiet jew korpi assoċjati magħhom
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) 2016/1686 tal-20 ta' Settembru 2016 li jimponi miżuri restrittivi addizzjonali kontra ISIL (Da'esh) u Al-Qaida u persuni fiżiċi u ġuridiċi, gruppi, entitajiet jew korpi assoċjati magħhom (1), u b'mod partikolari l-Artikolu 4(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Fl-20 ta' Settembru 2016, il-Kunsill adotta r-Regolament (UE) 2016/1686.

                     (2)

                     Fid-dawl tat-theddida kontinwa ta' ISIL (Da'esh) u Al-Qaida u ta' persuni fiżiċi u ġuridiċi, entitajiet jew korpi assoċjati magħhom, jenħtieġ li tiżdied persuna waħdafuq il-lista ta' persuni fiżiċi u ġuridiċi, entitajiet u korpi fl-Anness I għar-Regolament (UE) 2016/1686.

                     (3)

                     Għaldaqstant, jenħtieġ li l-Anness I għar-Regolament (UE) 2016/1686 jiġi emendat skont dan,

               ADOTTA DAN IR-REGOLAMENT:

            Artikolu 1
            L-Anness I għar-Regolament (UE) 2016/1686 huwa emendat kif jinsab fl-Anness għal dan ir-Regolament.

            Artikolu 2
            Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-15 ta' Ottubru 2018.

                  Għall-Kunsill

                  Il-President

               F. MOGHERINI

            (1)  ĠU L 255, 21.9.2016, p. 1.

            ANNESS
            Il-persuna li ġejja tiżdied mal-lista mogħtija fl-Anness I għar-Regolament (UE) 2016/1686:

                           “3.

                           Hocine BOUGUETOF; data tat-twelid: 1 ta' Lulju 1959; post tat-twelid: Tebessa (l-Alġerija); nazzjonalità: Alġerina.”


title: Regolament ta' Implimentazzjoni tal-Kummissjoni (UE) 2018/1551 tas-16 ta' Ottubru 2018 li jinvalida fatturi maħruġin minn żewġ produtturi esportaturi bi ksur tal-impenn imħassar bir-Regolament ta' Implimentazzjoni (UE) 2017/1570

text:
                  17.10.2018

                  MT

                  Il-Ġurnal Uffiċjali tal-Unjoni Ewropea

                  L 260/8

         REGOLAMENT TA' IMPLIMENTAZZJONI TAL-KUMMISSJONI (UE) 2018/1551
         tas-16 ta' Ottubru 2018
         li jinvalida fatturi maħruġin minn żewġ produtturi esportaturi bi ksur tal-impenn imħassar bir-Regolament ta' Implimentazzjoni (UE) 2017/1570
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea (“it-Trattat”),
         Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (1) (“ir-Regolament anti-dumping bażiku”), u b'mod partikulari l-Artikolu 8 tiegħu,
         Wara li kkunsidrat ir-Regolament (UE) 2016/1037 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra importazzjonijiet sussidjati minn pajjiżi li mhumiex membri tal-Unjoni Ewropea (2) (“ir-Regolament antisussidji bażiku”), u b'mod partikulari l-Artikolu 13 tiegħu,
         Wara li kkunsidrat ir-Regolament ta' Implimentazzjoni tal-Kunsill (UE) Nru 1238/2013 tat-2 ta' Diċembru 2013 li jimponi dazju anti-dumping definittiv u li jiġbor definittivament id-dazju proviżorju impost fuq l-importazzjonijiet ta' moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw fi jew li huma kkunsinjati mir-Repubblika Popolari taċ-Ċina (3), u b'mod partikulari l-Artikolu 3 tiegħu,
         Wara li kkunsidrat ir-Regolament ta' Implimentazzjoni tal-Kummissjoni (UE) 2017/367 tal-1 ta' Marzu 2017 li jimponi dazju anti-dumping definittiv fuq importazzjonijiet ta' moduli fotovoltajċi tas-siliċju kristallin u komponenti ewlenin (jiġifieri ċ-ċelloli) li joriġinaw jew jintbagħtu mir-Repubblika tal-Poplu taċ-Ċina, wara rieżami tal-iskadenza skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill u li jtemm l-investigazzjoni dwar ir-rieżami interim parzjali skont l-Artikolu 11(3) tar-Regolament (UE) 2016/1036 (4) (“ir-Regolament anti-dumping tar-rieżami tal-iskadenza”)
         Wara li kkunsidrat ir-Regolament ta' Implimentazzjoni tal-Kunsill (UE) Nru 1239/2013 tat-2 ta' Diċembru 2013 li jimponi dazju kumpensatorju definittiv fuq importazzjonijiet ta' moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw jew li huma kkunsinjati mir-Repubblika Popolari taċ-Ċina (5), u b'mod partikulari l-Artikolu 2 tiegħu,
         Wara li kkunsidrat ir-Regolament ta' Implimentazzjoni tal-Kummissjoni (UE) 2017/366 tal-1 ta' Marzu 2017 (6) li jimponi dazji kumpensatorji definittivi fuq l-importazzjoni ta' moduli fotovoltajċi tas-siliċju kristallin u l-komponenti ewlenin (jiġifieri ċ-ċelloli) li joriġinaw jew jintbagħtu mir-Repubblika tal-Poplu taċ-Ċina wara rieżami tal-skadenza skont l-Artikolu 18(2) tar-Regolament (UE) 2016/1037 tal-Parlament Ewropew u tal-Kunsill u li jtemm l-investigazzjoni dwar ir-rieżami interim parzjali skont Artikolu 19(3) tar-Regolament (UE) 2016/1037 (“ir-Regolament kontra s-sussidji tar-rieżami tal-iskadenza”),
         Wara li kkunsidrat ir-Regolament ta' Implimentazzjoni tal-Kummissjoni (UE) 2017/1570 tal-15 ta' Settembru 2017 (7) li jemenda r-Regolament ta' Implimentazzjoni (UE) 2017/366 u r-Regolament ta' Implimentazzjoni (UE) 2017/367 li jimponu dazji anti-dumping u kumpensatorji definittivi fuq l-importazzjonijiet ta' moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw fi jew li huma kkonsinjati mir-Repubblika tal-Poplu taċ-Ċina u li jirrevoka d-Deċiżjoni ta' Implimentazzjoni 2013/707/UE li tikkonferma l-aċċettazzjoni ta' impenn offrut b'rabta mal-proċedimenti ta' anti-dumping u antisussidji li jikkonċernaw l-importazzjonijiet ta' moduli fotovoltajċi bis-siliċju kristallin u l-komponenti ewlenin (jiġifieri ċ-ċelloli) li joriġinaw jew jintbagħtu mir-Repubblika tal-Poplu taċ-Ċina għall-perjodu ta' applikazzjoni ta' miżuri definittivi (“ir-Regolament ta' revoka”),
         Wara li kkunsidrat l-Avviżi 2018/C 310/06 u 2018/C 310/07 (8) (“l-Avviżi ta' skadenza”),
         Wara li infurmat lill-Istati Membri,
         Billi:
         A.   IMPENN U MIŻURI OĦRAJN

                     (1)

                     Permezz tar-Regolament ta' Implimentazzjoni (UE) Nru 1238/2013, il-Kunsill impona dazju anti-dumping definittiv fuq l-importazzjonijiet ta' moduli u ta' ċelloli fl-Unjoni li joriġinaw jew li jintbagħtu mir-Repubblika Popolari taċ-Ċina (ir-“RPĊ”) (“il-prodott ikkonċernat”). Permezz tar-Regolament ta' Implimentazzjoni (UE) Nru 1239/2013, il-Kunsill impona wkoll dazju kumpensatorju definittiv fuq l-importazzjonijiet tal-prodott ikkonċernat fl-Unjoni.

                     (2)

                     Il-Kamra tal-Kummerċ taċ-Ċina għall-Importazzjoni u l-Esportazzjoni ta' Makkinarju u Prodotti Elettroniċi (is-“CCCME”) ssottomettiet, f'isem grupp ta' produtturi esportaturi, impenn fuq il-prezz lill-Kummissjoni. Permezz tad-Deċiżjoni 2013/423/UE (9), il-Kummissjoni aċċettat dan l-impenn fuq il-prezz fir-rigward tad-dazju anti-dumping proviżorju. Wara n-notifika ta' verżjoni emendata tal-impenn fuq il-prezz minn grupp ta' produtturi esportaturi flimkien mas-CCCME, il-Kummissjoni kkonfermat permezz tad-Deċiżjoni ta' Implimentazzjoni 2013/707/UE (10) li aċċettat l-impenn tal-prezz kif emendat għall-perjodu ta' applikazzjoni tal-miżuri anti-dumping u kumpensatorji definittivi (“l-impenn”). Ġie aċċettat l-impenn tal-produtturi esportaturi li ġejjin, fost l-oħrajn:

                                 (a)

                                 Jiangsu Sinski PV, Co. Ltd koperta mill-kodiċi TARIC addizzjonali: B838 (“Sinski PV”)

                                 (b)

                                 Zheijang Koly Energy Co. Ltd koperta mill-kodiċi TARIC addizzjonali: B908 (“Koly Energy”)

                     (3)

                     Il-Kummissjoni adottat ukoll Deċiżjoni li tiċċara l-implimentazzjoni tal-impenn (11) u 15-il regolament li jirtiraw l-aċċettazzjoni tal-impenn għal bosta produtturi esportaturi (12).

                     (4)

                     Bir-Regolamenti ta' Implimentazzjoni (UE) 2016/185 (13) u 2016/184 (14), il-Kummissjoni estendiet id-dazji anti-dumping u kumpensatorji definittivi fuq l-importazzjonijiet ta' moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw fir-RPĊ jew li huma kkunsinjati minnha għall-importazzjoni ta' moduli fotovoltajċi tas-siliċju kristallin u komponenti ewlenin (jiġifieri ċelloli) kkunsinjati mill-Malasja u t-Tajwan bl-eċċezzjoni ta' numru ta' produtturi ġenwini.

                     (5)

                     Bir-Regolament tal-anti-dumping tar-rieżami tal-iskadenza, il-Kummissjoni estendiet id-dazju anti-dumping definittiv fuq l-importazzjonijiet ta' moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw fi jew li huma kkonsinjati mir-RPĊ wara rieżami ta' skadenza u li jtemm l-investigazzjoni dwar ir-rieżami interim parzjali skont, rispettivament, l-Artikolu 11(2) u l-Artikolu 11(3) tar-Regolament bażiku dwar l-anti-dumping.

                     (6)

                     Permezz tar-Regolament antisussidji tar-rieżami tal-iskadenza, il-Kummissjoni estendiet dazju kompensatorju definittiv fuq l-importazzjonijiet ta' moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw minn jew li huma kkonsinjati mir-RPĊ wara rieżami ta' skadenza u li jtemm l-investigazzjoni dwar ir-rieżami interim parzjali skont, rispettivament, l-Artikolu 18(2) u l-Artikolu 19(3) tar-Regolament antisussidji bażiku (ir-Regolament anti-dumping tar-rieżami tal-iskadenza u r-Regolament antisussidji tar-rieżami tal-iskadenza huma minn hawn 'il quddiem imsejħa kollettivament bħala “ir-Regolamenti tar-rieżami tal-iskadenza”).

                     (7)

                     B'riżultat tar-Regolament tar-revoka il-Kummissjoni ħassret l-impenn.

                     (8)

                     Permezz tal-avviżi ta' skadenza, il-Kummissjoni avżat li d-dazju anti-dumping u d-dazju antisussidji fuq l-importazzjonijiet ta' moduli fotovoltajċi tas-siliċju kristallin u komponenti u komponenti ewlenin (jiġifieri ċelloli) li joriġinaw jew li huma kkunsinnati mir-RPĊ skadew fit-3 ta' Settembru 2018.

               B.   TERMINI TAL-IMPENN

                     (9)

                     Skont it-termini tal-impenn, il-produtturi esportaturi qablu, fost l-oħrajn, li ma jbigħux il-prodott ikkonċernat lill-ewwel klijent indipendenti fl-Unjoni taħt ċertu prezz minimu ta' importazzjoni (“PMI”). Il-PMI kien suġġett għal mekkaniżmu ta' aġġustament trimestrali b'referenza għall-prezzijiet spot internazzjonali tal-moduli inklużi l-prezzijiet Ċiniżi kif irrapportati mill-bażi ta' data ta' Bloomberg.

                     (10)

                     Il-produtturi esportaturi qablu wkoll li jbigħu l-prodott ikkonċernat biss permezz ta' bejgħ dirett. Għall-fini tal-impenn, bejgħ dirett kien iddefinit bħala bejgħ jew lill-ewwel klijent indipendenti fl-Unjoni jew permezz ta' parti relatata fl-Unjoni elenkata fl-impenn. Bejgħ indirett lejn l-Unjoni minn kumpaniji oħra għajr dawk elenkati f'dan l-impenn kien jikkostitwixxi ksur tal-impenn.

                     (11)

                     L-impenn ikkjarifika wkoll, f'lista mhux eżawrjenti, dak li kien jikkostitwixxi ksur tal-impenn. Dik il-lista kienet tinkludi, b'mod partikolari, il-ħruġ ta' fatturi ta' impenji għal pannelli solari prodotti minn kumpanija li mhux fl-impenn sabiex tibbenefika mill-eżenzjoni mid-dazji anti-dumping u kumpensatorji (iktar 'il quddiem ir-“riorjentament lejn kumpaniji oħrajn” ).

                     (12)

                     L-impenn obbliga wkoll lill-produtturi esportaturi sabiex jipprovdu lill-Kummissjoni b'informazzjoni dettaljata dwar il-bejgħ kollu tal-esportazzjoni tagħhom lejn l-Unjoni, u l-bejgħ mill-ġdid fl-Unjoni, fuq bażi trimestrali (“ir-rapporti trimestrali”). Dan fisser li d-data ppreżentata f'dawn ir-rapporti trimestrali trid tkun kompluta u korretta u li t-tranżazzjonijiet irrappurtati kienu totalment konformi mat-termini tal-impenn. Ir-rappurtar ta' bejgħ mill-ġdid fl-Unjoni kien obbligu partikolari meta l-prodott ikkonċernat inbiegħ lill-ewwel klijent indipendenti permezz ta' importatur relatat. Huma biss dawn ir-rapporti li ppermettew lill-Kummissjoni tissorvelja jekk il-prezz tal-bejgħ mill-ġdid tal-importatur relatat lill-ewwel klijent indipendenti kienx skont il-PMI.

                     (13)

                     Il-produtturi esportaturi kienu responsabbli għall-ksur ta' kwalunkwe parti relatata tagħhom, kinitx elenkata fl-impenn kif ukoll jekk le.

                     (14)

                     Il-produtturi esportaturi impenjaw ruħhom ukoll li jikkonsultaw mal-Kummissjoni rigward kull diffikultà jew kwistjoni, teknika jew ta' xort'oħra, li tista' tinqala' matul l-implimentazzjoni tal-impenn.

               C.   REVOKA TAL-IMPENN

                     (15)

                     L-impenn kien inizjalment aċċettat minn aktar minn 120 kumpanija/grupp ta' kumpaniji. Sadanittant, il-Kummissjoni rtirat l-aċċettazzjoni tagħha tal-impenn għal 19-il kumpanija. Sbatax minnhom instabu li kisru l-impenn filwaqt li ż-żewġ kumpaniji l-oħra kellhom mudelli ta' negozju li għamluha imprattikabbli li tiġi ssorveljata l-konformità tagħhom mal-impenn. Barra minn hekk, 16-il kumpanija Ċiniża oħra rtiraw volontarjament mill-impenn.

                     (16)

                     B'riżultat tar-Regolament ta' revoka, il-Kummissjoni ħassret l-impenn u introduċiet dazju varjabbli fil-forma ta' prezz minimu ta' importazzjoni (“il-PMI ta' dazju varjabbli”) li ħa post l-impenn. Il-PMI b'dazju varjabbli jfisser li l-importazzjonijiet eliġibbli b'valur iddikjarat bħall-PMI jew ogħla minnu ma jkunux soġġetti għad-dazji u l-awtoritajiet doganali jimponu d-dazji immedjatament jekk il-prodott jiġi impurtat bi prezz inqas mill-PMI.

                     (17)

                     Minħabba li l-PMI ta' dazju varjabbli ħa post l-impenn, il-Kummissjoni qieset xieraq, skont il-konstatazzjonijiet elenkati fil-premessi minn (50) sa (53) tar-Regolament ta' revoka, li l-PMI ta' dazju varjabbli jkun japplika biss għal dawk il-kumpaniji li ma kisrux l-impenn fil-passat, irrispettivament minn jekk tali ksur diġà kienx ġie ikkonstatat, jew jekk tali ksur jista' jkun ikkonstatat f'investigazzjonijiet futuri mill-Kummissjoni. Għaldaqstant, għall-produtturi esportaturi kollha li kisru l-impenn waqt li kien għadu fis-seħħ id-dazji ad valorem bla limitu għandhom japplikaw.

                     (18)

                     Fi żmien id-dħul fis-seħħ tar-Regolament ta' revoka fl-1 ta' Ottubru 2017, il-Kummissjoni kompliet twettaq investigazzjonijiet dwar il-konformità mal-impenn, u qieset li huwa xieraq li jinfetħu investigazzjonijiet ġodda għal oġġetti li ġew rilaxxati għaċ-ċirkolazzjoni libera filwaqt li l-impenn kien għadu fis-seħħ. Għal dawk l-investigazzjonijiet, dejn doganali jinħoloq hekk kif id-dikjarazzjoni tkun aċċettata għal rilaxx għaċ-ċirkolazzjoni libera: (a) kull meta jiġi stabbilit, fir-rigward tal-importazzjonijiet fatturati mill-kumpaniji soġġetti għall-impenn, li waħda jew aktar mill-kundizzjonijiet tal-impenn ma tkunx ġiet issodisfata; jew (b) meta l-Kummissjoni tikkonstata li l-impenn ikun inkiser f'regolament jew deċiżjoni li jirreferu għal tranżazzjonijiet partikolari u tiddikjara bħala invalidi l-fatturi rilevanti tal-impenn.

               D.   MONITORAĠĠ TAL-PRODUTTURI ESPORTATURI

                     (19)

                     Il-Kummissjoni rċeviet evidenza mill-awtoritajiet doganali ta' żewġ Stati Membri fuq il-bażi tal-Artikoli 8(9) u 14(7) tar-Regolament anti-dumping bażiku u l-Artikoli 13(9) u 24(7) tar-Regolament antisussidji bażiku rigward il-konformità ta' Sinski PV u Koly Energy mal-impenn. Il-Kummissjoni vvalutat ukoll l-informazzjoni disponibbli pubblikament dwar l-istruttura korporattiva ta' Koly Energy.

                     (20)

                     Il-konstatazzjonijiet elenkati fil-premessi minn (21) sa (24) iktar 'l isfel jindirizzaw l-allegazzjonijiet irċevuti mill-awtoritajiet doganali rigward Sinski PV u Koly Energy rigward ksur allegat tal-impenn meta kien għadu fis-seħħ.

               E.   RAĠUNIJIET BIEX JIĠU INVALIDATI FATTURI TAL-IMPENN

         (a)   Sinski PV

                     (21)

                     L-evidenza riċevuta mingħand l-awtoritajiet doganali tissuġġerixxi li Sinski PV biegħet pannelli solari lil mill-inqas klijent wieħed fl-Unjoni sistematikament taħt il-PMI, u b'hekk kisret id-dispożizzjonijiet tal-impenn kif deskritt fil-premessa (9) hawn fuq.

                     (22)

                     Evidenza ulterjuri turi wkoll li Sinski PV impenjat ruħha ma' tliet kumpaniji oħra li toħroġ fatturi tal-impenn għal prodotti solari manifatturati minn kumpaniji li mhumiex parti fl-impenn kif jidher f'ordnijiet ta' bejgħ minn klijent ta' Sinski PV fl-Unjoni. Din il-prattika (riorjentament lejn kumpaniji oħrajn) tikkostitwixxi ksur speċifikament imniżżel fl-impenn, kif deskritt fil-premessa (11) aktar 'il fuq.

               (b)   Koly Energy

                     (23)

                     Abbażi tal-evidenza riċevuta mingħand l-awtoritajiet doganali u kkorroborata minn sorsi disponibbli pubblikament, Koly Energy biegħet pannelli solari lil importatur allegatament mhux relatat fl-Unjoni li għalih ħarġet fatturi ta' impenn. It-tranżazzjonijiet lil dan l-importatur ammontaw għal valur ta' aktar minn 50 % tal-bejgħ totali ta' Koly Energy lejn l-Unjoni. Abbażi tal-informazzjoni disponibbli għall-Kummissjoni, l-importatur involut f'dawn it-tranżazzjonijiet kien relatat ma' Koly Energy fis-sens tal-Artikolu 127(1) tar-Regolament ta' Implimentazzjoni tal-Kummissjoni (UE) 2015/2447 (15) (“l-Att ta' Implimentazzjoni tal-Kodiċi Doganali tal-Unjoni”). Koly Energy qatt ma rrappurtat importatur relatat fl-Unjoni. Billi dan l-importatur mhuwiex elenkat bħala parti relatata fl-impenn, Koly Energy kisret it-termini tal-impenn kif deskritt fil-premessa (10) hawn fuq.

                     (24)

                     L-importaturi relatati għandhom obbligi ta' rappurtar simili għall-kumpaniji ewlenin Ċiniżi tagħhom biex il-Kummissjoni tkun tista' tivvaluta jekk il-prezz nett tal-bejgħ lill-ewwel klijent mhux relatat fl-Unjoni huwiex fi, jew fuq, il-PMI. L-ebda mill-bejgħ mill-ġdid mill-importatur relatat ma kien rappurtat lill-Kummissjoni. Konsegwentement, Koly Energy kisret ukoll it-termini tal-impenn kif deskritt fil-premessi (12) u (13) iktar 'il fuq.

               F.   FATTURI TA' IMPENN RILEVANTI

                     (25)

                     It-tranżazzjonijiet tal-bejgħ magħmula minn Sinski PV taħt il-PMI lill-klijent identifikat u/jew li jinvolvu r-riorjentament lejn kumpaniji oħrajn kienu marbutin mal-fatturi ta' impenn li ġejjin:

                                 Numru tal-fattura kummerċjali li takkumpanja l-oġġetti soġġetti għal impenn

                                 Data

                                 SPVF15014

                                 24.7.2015

                                 SPVF15015

                                 28.7.2015

                                 SPVF15020

                                 26.8.2015

                                 SPVF15021

                                 28.8.2015

                                 SPVF15022

                                 1.9.2015

                                 SPVF15034

                                 4.11.2015

                                 SPVF15039

                                 4.12.2015

                                 SPVF15040

                                 8.12.2015

                                 SPVF15042

                                 11.12.2015

                                 SPVF15043

                                 17.12.2015

                                 SPVF15044

                                 17.12.2015

                                 SPVF15046

                                 25.12.2015

                                 SPVF15047

                                 25.12.2015

                                 SPVF15048

                                 25.12.2015

                                 SPVF15049

                                 28.12.2015

                                 SPVF15050

                                 28.12.2015

                                 SPVF15051

                                 30.12.2015

                                 SPVF15052

                                 30.12.2015

                                 SPVF16001

                                 7.1.2016

                                 SPVF16002

                                 7.1.2016

                                 SL-SS20170323-1

                                 1.4.2017

                                 SPVF16019

                                 23.3.2016

                                 SPVF16020

                                 6.4.2016

                                 SPVF16021

                                 10.4.2016

                                 SPVF16022

                                 30.4.2016

                     (26)

                     It-tranżazzjonijiet ta' bejgħ indirett magħmula minn Koly Energy kienu marbutin mal-fatturi ta' impenn li ġejjin:

                                 Numru tal-fattura kummerċjali li takkumpanja l-oġġetti soġġetti għal impenn

                                 Data

                                 KL150328

                                 28.3.2015

                                 KL150424

                                 24.4.2015

                                 KL150428001

                                 28.4.2015

                                 KL150428002

                                 28.4.2015

                                 KL150516

                                 16.5.2015

                                 KL150608

                                 8.6.2015

                                 KL150616

                                 16.6.2015

                                 KL150706

                                 6.7.2015

                                 KL150708002

                                 8.7.2015

                                 KL150816

                                 16.8.2015

                                 KL150827

                                 27.8.2015

                                 KL150920

                                 20.9.2015

                                 KL151018

                                 18.10.2015

                                 KL151108

                                 8.11.2015

                                 KL151113

                                 13.11.2015

                                 KL151125

                                 25.11.2015

                                 KL151230

                                 30.12.2015

                                 KL160123

                                 23.1.2016

                                 KL160511

                                 11.5.2016

                                 KL160517

                                 17.5.2016

                                 KL160523

                                 23.5.2016

                                 KL160610

                                 10.6.2016

                                 KL160714

                                 14.7.2016

                                 KL160726

                                 26.7.2016

                                 KL160816

                                 16.8.2016

                                 KL160825

                                 25.8.2016

                                 KL160922

                                 22.9.2016

                                 KL161013

                                 13.10.2016

                                 KL161027001

                                 27.10.2016

                                 KL161027002

                                 27.10.2016

                                 KL161030

                                 30.10.2016

                                 KL161106

                                 6.11.2016

                                 KL161108002

                                 8.11.2016

                                 KL161114

                                 14.11.2016

                                 KL161125

                                 25.11.2016

                                 KL161209

                                 9.12.2016

                                 KL161210

                                 10.12.2016

                                 KL161212

                                 12.12.2016

                                 KL161215

                                 15.12.2016

                                 KL161230001

                                 30.12.2016

                                 KL161230002

                                 31.12.2016

                                 KL170109001

                                 9.1.2017

                                 KL170109002

                                 13.1.2017

                                 KL170115

                                 15.1.2017

                                 KL170116001

                                 16.1.2017

                                 KL170116002

                                 18.1.2017

                                 KL170120

                                 20.1.2017

                                 KL170121001

                                 21.1.2017

                                 KL170121002

                                 21.1.2017

                                 KL170323001

                                 23.3.2017

                                 KL170323002

                                 25.3.2017

                                 KL170408

                                 8.4.2017

                                 KL170412

                                 12.4.2017

                                 KL170510

                                 10.5.2017

                                 KL170511

                                 11.5.2017

                                 KL170518002

                                 18.5.2017

                                 KL170614002

                                 14.6.2017

                                 KL170621

                                 21.6.2017

                                 KL170712

                                 12.7.2017

                                 KL170731001

                                 31.7.2017

                                 KL170812

                                 12.8.2017

                                 KL170814

                                 14.8.2017

                                 KL170822002

                                 22.8.2017

                                 KL170918001

                                 18.9.2017

                                 KL170918002

                                 18.9.2017

                                 KL170919

                                 19.9.2017

                                 KL170930002

                                 30.9.2017

               G.   SOTTOMISSJONIJIET BIL-MIKTUB U SEDUTI TA' SMIGĦ

                     (27)

                     Il-partijiet interessati ġew infurmati dwar il-konstatazzjonijiet, b'mod partikolari dwar l-intenzjoni li l-fatturi ta' impenn jiġu invalidati. Il-partijiet interessati ngħataw l-opportunità li jinstemgħu u li jippreżentaw kummenti skont l-Artikolu 8(9) tar-Regolament anti-dumping bażiku u l-Artikolu 13(9) tar-Regolament antisussidji bażiku.

                     (28)

                     Importatur wieħed u produttur esportatur Ċiniż wieħed għamlu sottomissjonijiet bil-miktub.

                     (29)

                     Il-Kummissjoni kkunsidrat il-kummenti ppreżentati mill-partijiet interessati u indirizzathom hawn taħt.

                     (30)

                     Koly Energy u l-allegat importatur tagħha fl-Unjoni kkontestaw ir-relazzjoni ta' affiljazzjoni bejniethom u ċaħdu li huma parti minn grupp azzjonarju komuni.

                     (31)

                     Koly Energy qalet li hija kienet 100 % fis-sjieda ta' żewġ persuni Ċiniżi li la kellhom interess la fl-importatur fl-Unjoni u lanqas f'xi grupp azzjonarju. Qalet ukoll li żammet relazzjoni kummerċjali mill-qrib mal-grupp azzjonarju minħabba li kien l-akbar klijent ta' Koly Energy. Madankollu, ċaħdet l-eżistenza ta' xi rabtiet bejnha u l-importatur u ċaħdet li kienet ikkontrollata mill-istess parti azzjonarja.

                     (32)

                     Il-Kummissjoni qieset li, fin-nuqqas ta' prova kuntrarja, ir-rappreżentazzjoni ta' Koly Energy bħala bejjiegħ f'kuntratt ta' xiri u forniment ta' moduli solari minn maniġer tal-operazzjonijiet kummerċjali tal-grupp azzjonarju li għalih jappartjeni l-importatur tikkostitwixxi rikonoxximent, għal partijiet terzi, ta' relazzjoni ta' ffiljazzjoni bejn Koly Energy, l-importatur u dak il-grupp azzjonarju fis-sens tal-Artikolu 127(1) tar-Regolament ta' Implimentazzjoni (UE) 2015/2447 (“l-Att ta' Implimentazzjoni tal-Kodiċi Doganali tal-Unjoni”). Din il-konklużjoni kompliet tissaħħaħ minħabba li l-istess kuntratt wera l-firem ta' Koly Energy u tal-importatur f'isem il-bejjiegħ (Koly Energy). L-identifikazzjoni ta' indirizz tal-posta elettronika tal-grupp azzjonarju bħala dettallji tal-kuntatt ta' Koly Energy (il-bejjiegħ) għall-finijiet ta' komunikazzjoni rigward dak il-kuntratt komplew jikkonfermaw din il-fehma. Barra minn hekk, il-kuntratt inkluda klawżola li fiha l-isem u l-indirizz postali tal-importatur ġew imsemmija bħala l-persuna ta' kuntatt tal-bejjiegħ (Koly Energy). Minkejja li Koly Energy allegat li l-kuntratt kien iffirmat mingħajr l-awtorizzazzjoni tagħha u għalhekk kienet iżżomm il-jedd li żżomm lill-importatur responsabbli, ma ġiet ippreżentata l-ebda prova ta' dan lill-Kummissjoni. Kontroreferenzi oħrajn bejn Koly Energy, l-importatur u l-grupp azzjonarju f'dokumenti pubbliċi u sorsi oħrajn bħal siti web u kuntratti ta ħruġ ta' bonds ta' terminu qasir wasslu lil-Kummissjoni għall-konklużjoni li Koly Energy u l-importatur fl-Unjoni kienu partijiet relatati. Is-sottomissjoni għalhekk ġiet rifjutata.

                     (33)

                     Koly Energy allegat ukoll l-importatur fl-Unjoni uża l-logo, il-marka kummerċjali u l-isem tad-dominju ta' Koly Name unilateralment u mingħajr kunsens. Il-Kummissjoni qieset li, fin-nuqqas ta' prova kuntrarja, l-użu pubbliku u mifrux tas-sinjali kummerċjali ta' Koly Energy (il-marka kummerċjali, il-logo, l-indirizz tal-posta elettronika) mill-importatur fl-attivitajiet kummerċjali normali tiegħu kien xhieda ta' relazzjoni ta' affiljazzjoni bejn iż-żewġ kumpaniji permezz tal-arma ta' grupp azzjonarju komuni. Din il-konklużjoni kompliet tissaħħaħ bl-użu tal-logo tal-grupp azzjonarju fis-sit web ta' Koly Energy stess, u meta l-logos ta' Koly Energy u tal-grupp azzjonarju ntwerew flimkien f'fiera tal-komoditajiet internazzjonali fl-2016. Din l-allegazzjoni, għalhekk, ma ntlaqgħetx.

                     (34)

                     L-importatur ta' Koly Energy fl-Unjoni ppreżenta kummenti mhux sostanzjati barra mill-estensjonijiet mogħtija għall-kummenti, u ma ppreżenta l-ebda evidenza rigward is-sjieda tiegħu.

               H.   KSUR TAL-IMPENN U IMPOŻIZZJONI TA' DAZJI DEFINITTIVI

                     (35)

                     Skont l-Artikolu 8(9) tar-Regolament anti-dumping bażiku u l-Artikolu 13(9) tar-Regolament antisussidji bażiku, u skont it-termini tal-impenn, il-Kummissjoni kkonkludiet li Sinski PV, u Koly Energy kisru l-impenn waqt li kien għadu fis-seħħ.

                     (36)

                     Għaldaqstant, f'konformità mal-Artikolu 3(2)(b) tar-Regolament ta' Implimentazzjoni (UE) Nru 1238/2013, l-Artikolu 2(2)(b) tar-Regolament ta' Implimentazzjoni (UE) 2017/367, l-Artikolu 2(2)(b) tar-Regolament ta' Implimentazzjoni (UE) Nru 1239/2013 u l-Artikolu 2(2)(b) tar-Regolament ta' Implimentazzjoni (UE) 2017/366 fis-seħħ fil-waqt tal-aċċettazzjoni tad-dikjarazzjoni doganali għar-rilaxx għaċ-ċirkolazzjoni libera, il-fatturi ta' Sinski PV u Koly Energy elenkati fil-premessi (25) u (26) huma ddikjarati invalidi. Id-dejn doganali mġarrab fiż-żmien tal-aċċettazzjoni tad-dikjarazzjoni għar-rilaxx f'ċirkolazzjoni libera għandu jiġi rkuprat mill-awtoritajiet doganali nazzjonali f'konformità mal-Artikolu 105(3) sal-Artikolu 105(6) tar-Regolament (UE) Nru 952/2013 tal-Parlament Ewropew u tal-Kunsill (16) meta jidħol fis-seħħ dan ir-Regolament. L-awtoritajiet doganali nazzjonali responsabbli għall-ġbir tad-dazji se jiġu infurmati kif xieraq.

                     (37)

                     Il-Kummissjoni tfakkar ukoll li meta l-awtoritajiet doganali tal-Istati Membri jkollhom indikazzjonijiet li l-prezz ippreżentat f'fattura tal-impenn ma jkunx jikkorrispondi mal-prezz li fil-fatt tħallas, jenħtieġ li huma jinvestigaw jekk kienx hemm ksur tar-rekwiżit li jiġi inkluż kwalunkwe tnaqqis fil-fatturi tal-impenn jew jekk il-PMI ma jkunx ġie rispettat. Jekk l-awtoritajiet doganali tal-Istati Membri jikkonkludu li kien hemm ksur bħal dan jew jekk l-MIP ma ġiex rispettat, jenħtieġ li jiġbru d-dazji bħala konsegwenza ta' dan. Sabiex tiffaċilita l-ħidma tal-awtoritajiet doganali tal-Istati Membri, fuq il-bażi tal-Artikolu 4(3) tat-Trattat, jenħtieġ li l-Kummissjoni taqsam it-test kunfidenzjali u informazzjoni oħra dwar l-impenn għall-iskop uniku ta' proċedimenti nazzjonali,

               ADOTTAT DAN IR-REGOLAMENT:

            Artikolu 1

               1.   Il-fatturi tal-impenn elenkati fl-Anness ta' dan ir-Regolament huma ddikjarati invalidi.

               2.   Id-dazji anti-dumping u kumpensatorji dovuti fil-ħin tal-aċċettazzjoni tad-dikjarazzjoni għar-rilaxx f'ċirkolazzjoni libera skont l-Artikolu 3(2)(b) tar-Regolament ta' Implimentazzjoni (UE) Nru 1238/2013, l-Artikolu 2(2)(b) tar-Regolament ta' Implimentazzjoni (UE) 2017/367, l-Artikolu 2(2)(b) tar-Regolament ta' Implimentazzjoni (UE) Nru 1239/2013 u l-Artikolu 2(2)(b) tar-Regolament (UE) 2017/366 għandhom jinġabru.

            Artikolu 2

               1.   Meta l-awtoritajiet doganali tal-Istati Membri jkollhom indikazzjonijiet li l-prezz ippreżentat fuq fattura tal-impenn skont l-Artikolu 3(1)(b) tar-Regolament ta' Implimentazzjoni (UE) Nru 1238/2013, l-Artikolu 2(1)(b) tar-Regolament ta' Implimentazzjoni (UE) 2017/367, l-Artikolu 2(1)(b) tar-Regolament ta' Implimentazzjoni (UE) Nru 1239/2013, u l-Artikolu 2(1)(b) tar-Regolament ta' Implimentazzjoni (UE) 2017/366, maħruġa minn Jiangsu Sinski PV, Co. Ltd jew Zheijang Koly Energy Co. Ltd maħruġa qabel id-dħul fis-seħħ ta' dan ir-regolament ma jkunx jikkorrispondi mal-prezz imħallas u li għalhekk il-kumpaniji setgħu kisru l-impenn, l-awtoritajiet doganali jistgħu, jekk ikun meħtieġ għall-fini tat-twettiq ta' proċedimenti nazzjonali, jitolbu lill-Kummissjoni tiżvelalhom kopja tal-impenn u informazzjoni oħra sabiex jivverifikaw il-prezz minimu ta' importazzjoni (“PMI”) applikabbli fil-jum meta nħarġet il-fattura tal-impenn.

               2.   Meta l-verifika msemmija fil-paragrafu 1 ta' dan l-Artikolu tiżvela li skontijiet u tnaqqis ma jkunux ġew inklużi fil-fattura kummerċjali, id-dazji dovuti bħala konsegwenza skont l-Artikolu 3(2)(a) tar-Regolament ta' Implimentazzjoni (UE) Nru 1238/2013, l-Artikolu 2(2)(a) tar-Regolament ta' Implimentazzjoni (UE) 2017/367, l-Artikolu 2(2)(a) tar-Regolament ta' Implimentazzjoni (UE) Nru 1239/2013 u l-Artikolu 2(2)(a) tar-Regolament ta' Implimentazzjoni (UE) 2017/366 għandhom jinġabru.

               3.   L-informazzjoni skont il-paragrafu 1 ta' dan l-Artikolu tista' tintuża biss għall-iskop tal-infurzar tad-dazji dovuti skont l-Artikolu 3(2)(a) tar-Regolament ta' Implimentazzjoni (UE) Nru 1238/2013, l-Artikolu 2(2)(a) tar-Regolament ta' Implimentazzjoni (UE) 2017/367, l-Artikolu 2(2)(a) tar-Regolament ta' Implimentazzjoni (UE) Nru 1239/2013 u l-Artikolu 2(2)(a) tar-Regolament ta' Implimentazzjoni (UE) 2017/366. F'dan il-kuntest, l-awtoritajiet doganali tal-Istati Membri jistgħu jipprovdu lid-debitur ta' dawn id-dazji b'din l-informazzjoni għall-iskop uniku tas-salvagwardja tad-drittijiet ta' difiża tagħhom. Din l-informazzjoni taħt l-ebda ċirkostanza ma għandha tiġi żvelata lil partijiet terzi.

            Artikolu 3
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-16 ta' Ottubru 2018.

                  Għall-Kummissjoni

                  Il-President

               Jean-Claude JUNCKER

            (1)  ĠU L 176, 30.6.2016, p. 21, kif emendat l-aħħar bir-Regolament (UE) 2017/2321 tal-Parlament Ewropew u tal-Kunsill (ĠU L 338, 19.12.2017, p. 1) u r-Regolament (UE) 2018/82 tal-Parlament Ewropew u tal-Kunsill (ĠU L 143, 7.6.2018, p. 1).

            (2)  ĠU L 176, 30.6.2016, p. 55, kif emendat l-aħħar bir-Regolament (UE) 2017/2321.

            (3)  ĠU L 325, 5.12.2013, p. 1.

            (4)  ĠU L 56, 3.3.2017, p. 131.

            (5)  ĠU L 325, 5.12.2013, p. 66.

            (6)  ĠU L 56, 3.3.2017, p. 1.

            (7)  ĠU L 238, 16.9.2017, p. 22.

            (8)  ĠU C 310/06, 3.9.2018, p. 4-5.

            (9)  ĠU L 209, 3.8.2013, p. 26.

            (10)  ĠU L 325, 5.12.2013, p. 214.

            (11)  ĠU L 270, 11.9.2014, p. 6.

            (12)  Ir-Regolamenti ta' Implimentazzjoni tal-Kummissjoni (UE) 2015/866 (ĠU L 139, 5.6.2015, p. 30), (UE) 2015/1403 (ĠU L 218, 19.8.2015, p. 1), (UE) 2015/2018 (ĠU L 295, 12.11.2015, p. 23), (UE) 2016/115 (ĠU L 23, 29.1.2016, p. 47), (UE) 2016/1045 (ĠU L 170, 29.6.2016, p. 5), (UE) 2016/1382 (ĠU L 222, 17.8.2016, p. 10), (UE) 2016/1402 (ĠU L 228, 23.8.2016, p. 16), (UE) 2016/1998 (ĠU L 308, 16.11.2016, p. 8), (UE) 2016/2146 (ĠU L 333, 8.12.2016, p. 4), (UE) 2017/454 (ĠU L 71, 16.3.2017, p. 5), (UE) 2017/941 (ĠU L 142, 2.6.2017, p. 43), (UE) 2017/1408 (ĠU L 201, 2.8.2017, p. 3), (UE) 2017/1497 (ĠU L 218, 24.8.2017, p. 10), (UE) 2017/1524 (ĠU L 230, 6.9.2017, p. 11), (UE) 2017/1589 (ĠU L 241, 20.9.2017, p. 21) li jirtiraw l-aċċettazzjoni tal-impenn għal bosta produtturi esportaturi.

            (13)  ĠU L 37, 12.2.2016, p. 76.

            (14)  ĠU L 37, 12.2.2016, p. 56.

            (15)  ĠU L 343, 29.12.2015, p. 558.

            (16)  ĠU L 269, 10.10.2013, p. 1.

            ANNESS
            Lista ta' fatturi tal-impenn maħruġa minn Jiangsu Sinski PV, Co. Ltd li huma ddikjarati invalidi:

                        Numru tal-fattura kummerċjali li takkumpanja l-oġġetti soġġetti għal impenn

                        Data

                        SPVF15014

                        24.7.2015

                        SPVF15015

                        28.7.2015

                        SPVF15020

                        26.8.2015

                        SPVF15021

                        28.8.2015

                        SPVF15022

                        1.9.2015

                        SPVF15034

                        4.11.2015

                        SPVF15039

                        4.12.2015

                        SPVF15040

                        8.12.2015

                        SPVF15042

                        11.12.2015

                        SPVF15043

                        17.12.2015

                        SPVF15044

                        17.12.2015

                        SPVF15046

                        25.12.2015

                        SPVF15047

                        25.12.2015

                        SPVF15048

                        25.12.2015

                        SPVF15049

                        28.12.2015

                        SPVF15050

                        28.12.2015

                        SPVF15051

                        30.12.2015

                        SPVF15052

                        30.12.2015

                        SPVF16001

                        7.1.2016

                        SPVF16002

                        7.1.2016

                        SL-SS20170323-1

                        1.4.2017

                        SPVF16019

                        23.3.2016

                        SPVF16020

                        6.4.2016

                        SPVF16021

                        10.4.2016

                        SPVF16022

                        30.4.2016

                  Lista ta' fatturi tal-impenn maħruġa minn Zheijang Koly Energy Co. Ltd li huma ddikjarati invalidi:

                        Numru tal-fattura kummerċjali li takkumpanja l-oġġetti soġġetti għal impenn

                        Data

                        KL150328

                        28.3.2015

                        KL150424

                        24.4.2015

                        KL150428001

                        28.4.2015

                        KL150428002

                        28.4.2015

                        KL150516

                        16.5.2015

                        KL150608

                        8.6.2015

                        KL150616

                        16.6.2015

                        KL150706

                        6.7.2015

                        KL150708002

                        8.7.2015

                        KL150816

                        16.8.2015

                        KL150827

                        27.8.2015

                        KL150920

                        20.9.2015

                        KL151018

                        18.10.2015

                        KL151108

                        8.11.2015

                        KL151113

                        13.11.2015

                        KL151125

                        25.11.2015

                        KL151230

                        30.12.2015

                        KL160123

                        23.1.2016

                        KL160511

                        11.5.2016

                        KL160517

                        17.5.2016

                        KL160523

                        23.5.2016

                        KL160610

                        10.6.2016

                        KL160714

                        14.7.2016

                        KL160726

                        26.7.2016

                        KL160816

                        16.8.2016

                        KL160825

                        25.8.2016

                        KL160922

                        22.9.2016

                        KL161013

                        13.10.2016

                        KL161027001

                        27.10.2016

                        KL161027002

                        27.10.2016

                        KL161030

                        30.10.2016

                        KL161106

                        6.11.2016

                        KL161108002

                        8.11.2016

                        KL161114

                        14.11.2016

                        KL161125

                        25.11.2016

                        KL161209

                        9.12.2016

                        KL161210

                        10.12.2016

                        KL161212

                        12.12.2016

                        KL161215

                        15.12.2016

                        KL161230001

                        30.12.2016

                        KL161230002

                        31.12.2016

                        KL170109001

                        9.1.2017

                        KL170109002

                        13.1.2017

                        KL170115

                        15.1.2017

                        KL170116001

                        16.1.2017

                        KL170116002

                        18.1.2017

                        KL170120

                        20.1.2017

                        KL170121001

                        21.1.2017

                        KL170121002

                        21.1.2017

                        KL170323001

                        23.3.2017

                        KL170323002

                        25.3.2017

                        KL170408

                        8.4.2017

                        KL170412

                        12.4.2017

                        KL170510

                        10.5.2017

                        KL170511

                        11.5.2017

                        KL170518002

                        18.5.2017

                        KL170614002

                        14.6.2017

                        KL170621

                        21.6.2017

                        KL170712

                        12.7.2017

                        KL170731001

                        31.7.2017

                        KL170812

                        12.8.2017

                        KL170814

                        14.8.2017

                        KL170822002

                        22.8.2017

                        KL170918001

                        18.9.2017

                        KL170918002

                        18.9.2017

                        KL170919

                        19.9.2017

                        KL170930002

                        30.9.2017


title: Regolament ta' Implimentazzjoni tal-Kummissjoni (UE) 2018/1550 tas-16 ta' Ottubru 2018 dwar it-tiġdid tal-awtorizzazzjoni tal-aċidu benżojku bħala addittiv fl-għalf għall-ħnienes miftuma u għall-ħnieżer għat-tismin u li jħassar ir-Regolamenti (KE) Nru 1730/2006 u (KE) Nru 1138/2007 (detentur tal-awtorizzazzjoni DSM Nutritional Products Ltd) (Test b'rilevanza għaż-ŻEE.)

text:
                  17.10.2018

                  MT

                  Il-Ġurnal Uffiċjali tal-Unjoni Ewropea

                  L 260/3

         REGOLAMENT TA' IMPLIMENTAZZJONI TAL-KUMMISSJONI (UE) 2018/1550
         tas-16 ta' Ottubru 2018
         dwar it-tiġdid tal-awtorizzazzjoni tal-aċidu benżojku bħala addittiv fl-għalf għall-ħnienes miftuma u għall-ħnieżer għat-tismin u li jħassar ir-Regolamenti (KE) Nru 1730/2006 u (KE) Nru 1138/2007 (detentur tal-awtorizzazzjoni DSM Nutritional Products Ltd)
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b'mod partikulari l-Artikolu 9(2) tiegħu,
         Billi:

                     (1)

                     Ir-Regolament (KE) Nru 1831/2003 jipprevedi l-awtorizzazzjoni ta' addittivi għall-użu fin-nutrizzjoni tal-annimali u r-raġunijiet u l-proċeduri biex tingħata u tiġġedded din l-awtorizzazzjoni.

                     (2)

                     L-aċidu benżojku ġie awtorizzat għal 10 snin bħala addittiv tal-għalf għall-ħnienes miftuma bir-Regolament tal-Kummissjoni (KE) Nru 1730/2006 (2), kif ukoll għall-ħnieżer għat-tismin bir-Regolament tal-Kummissjoni (KE) Nru 1138/2007 (3).

                     (3)

                     Skont l-Artikolu 14 tar-Regolament (KE) Nru 1831/2003, tressqet applikazzjoni mid-detentur ta' dawk l-awtorizzazzjonijiet għat-tiġdid tal-awtorizzazzjoni tal-aċidu benżojku bħala addittiv fl-għalf, kemm għall-ħnienes miftuma kif ukoll għall-ħnieżer għat-tismin, bit-talba li dak l-addittiv jiġi kklassifikat fil-kategorija tal-additivi “additivi żootekniċi”. Ma' dawk l-applikazzjonijiet intbagħtu d-dettalji u d-dokumenti meħtieġa skont l-Artikolu 14(2) tar-Regolament (KE) Nru 1831/2003.

                     (4)

                     L-Awtorità Ewropea dwar is-Sigurtà fl-Ikel (“l-Awtorità”) ikkonkludiet fl-opinjoni tagħha tat-28 ta' Novembru 2017 (4) li l-applikant ipprovda data li tiddemostra li l-addittiv huwa konformi mal-kundizzjonijiet għall-awtorizzazzjoni. Il-valutazzjoni tal-aċidu benżojku turi li l-kundizzjonijiet għall-awtorizzazzjoni, kif stipulati fl-Artikolu 5 tar-Regolament (KE) Nru 1831/2003, huma ssodisfati. Għalhekk, l-awtorizzazzjoni ta' dak l-addittiv għandha tiġġedded kif speċifikat fl-Anness ta' dan ir-Regolament.

                     (5)

                     B'konsegwenza tat-tiġdid tal-awtorizzazzjoni tal-aċidu benżojku bħala addittiv fl-għalf bil-kundizzjonijiet stipulati fl-Anness ta' dan ir-Regolament, ir-Regolamenti (KE) Nru 1730/2006 u (KE) Nru 1138/2007 jenħtieġ li jitħassru.

                     (6)

                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DAN IR-REGOLAMENT:

            Artikolu 1
            L-awtorizzazzjoni tal-addittiv speċifikat fl-Anness, li jappartieni għall-kategorija tal-addittivi “addittivi żootekniċi” u għall-grupp funzjonali “addittivi żootekniċi oħra”, hija mġedda soġġett għall-kundizzjonijiet stabbiliti f'dak l-Anness.

            Artikolu 2
            Ir-Regolamenti (KE) Nru 1730/2006 u (KE) Nru 1138/2007 huma mħassra.

            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-16 ta' Ottubru 2018.

                  Għall-Kummissjoni

                  Il-President

               Jean-Claude JUNCKER

            (1)  ĠU L 268, 18.10.2003, p. 29.

            (2)  Ir-Regolament tal-Kummissjoni (KE) Nru 1730/2006 tat-23 ta' Novembru 2006 rigward l-awtorizzazzjoni tal-aċidu benżojku (VevoVitall) bħala addittiv fl-għalf (ĠU L 325, 24.11.2006, p. 9).

            (3)  Ir-Regolament tal-Kummissjoni (KE) Nru 1138/2007 tal-1 ta' Ottubru 2007 rigward l-awtorizzazzjoni ta' użu ġdid tal-aċidu benżojku (VevoVitall) bħala addittiv fl-għalf (ĠU L 256, 2.10.2007, p. 8).

            (4)  EFSA Journal 2017;15(12):5093.

            ANNESS

                        Numru ta' identifikazzjoni tal-addittiv

                        Isem id-detentur tal-awtorizzazzjoni

                        Addittiv

                        Kompożizzjoni, formula kimika, deskrizzjoni, metodu analitiku

                        Speċi jew kategorija tal-annimal

                        Kontenut minimu

                        Kontenut massimu

                        Dispożizzjonijiet oħra

                        Tmiem il-perjodu tal-awtorizzazzjoni

                        mg tas-sustanza attiva għal kull kg ta' għalf komplet b'kontenut ta' ndewwa ta' 12 %

                           Kategorija ta' addittivi żootekniċi. Grupp funzjonali: addittivi żootekniċi oħra (titjib tal-parametri żootekniċi: proporzjon taż-żieda fil-piż jew fl-ikel)

                        4d210

                        DSM Nutritional Products Ltd

                        Aċidu benżojku

                           Kompożizzjoni tal-addittiv

                        Aċidu benżojku (≥ 99,9 %)

                           Karatterizzazzjoni tas-sustanza attiva

                                    Aċidu benżenkarbossiliku, aċidu fenilkarbossiliku,

                                    C7H6O2

                                    Numru tas-CAS 65-85-0

                              Livell massimu tal-impuritajiet:

                                    Aċidu ftaliku: ≤ 100 mg/kg

                                    Bifenil: ≤ 100 mg/kg

                           Metodu analitiku
                            (1)

                        Għall-kwantifikazzjoni tal-aċidu benżojku fl-addittiv tal-għalf:

                                    —

                                    titrazzjoni bl-idrossidu tas-sodju (European Pharmacopeia monograph 0066)

                              Għall-kwantifikazzjoni tal-aċidu benzojku fit-taħlitiet lesti minn qabel u fl-għalf tal-annimali:

                                    —

                                    kromatografija b'fażi likwida f'fażi inversa bil-metodu tad-detezzjoni UV (RP-HPLC/UV) — ibbażat fuq ISO9231:2008

                           Kompożizzjoni tal-addittiv

                        Aċidu benżojku (≥ 99,9 %)

                           Karatterizzazzjoni tas-sustanza attiva

                                    Aċidu benżenkarbossiliku, aċidu fenilkarbossiliku,

                                    C7H6O2

                                    Numru tas-CAS 65-85-0

                              Livell massimu tal-impuritajiet:

                                    Aċidu ftaliku: ≤ 100 mg/kg

                                    Bifenil: ≤ 100 mg/kg

                           Metodu analitiku
                            (1)

                        Għall-kwantifikazzjoni tal-aċidu benżojku fl-addittiv tal-għalf:

                                    —

                                    titrazzjoni bl-idrossidu tas-sodju (European Pharmacopeia monograph 0066)

                              Għall-kwantifikazzjoni tal-aċidu benzojku fit-taħlitiet lesti minn qabel u fl-għalf tal-annimali:

                                    —

                                    kromatografija b'fażi likwida f'fażi inversa bil-metodu tad-detezzjoni UV (RP-HPLC/UV) — ibbażat fuq ISO9231:2008

                        Ħnienes (miftuma)

                        —

                        5 000

                                    1.

                                    Fl-istruzzjonijiet għall-użu tal-addittiv u tat-taħlitiet lesti minn qabel, għandhom jiġu indikati l-kundizzjonijiet tal-ħżin u l-istabbiltà waqt it-trattament bis-sħana.

                                    2.

                                    Doża minima rakkomandata: 5 000  mg/kg għalf komplet.

                                    3.

                                    L-addittiv m'għandux jitħallat ma sorsi oħra ta' aċidu benżojku jew benżoati.

                                    4.

                                    Għandhom jiġi indikati l-istruzzjonijiet għall-użu:
                                    “Għalf komplementari tal-annimali li fih l-aċidu benżojku ma għandux jingħata bħala għalf lil ħnienes miftuma jew lil ħnieżer għat-tismin bħala tali.
                                    L-għalf komplementari għandu jitħallat sew ma' materjali oħra ta' għalf fid-dieta ta' kuljum”.

                                    5.

                                    Għall-użu fi ħnienes miftuma b'piż tal-ġisem sa 35 kg.

                                    6.

                                    L-operaturi tan-negozji tal-għalf għandhom jistabbilixxu l-proċeduri operazzjonali u l-miżuri organizzazzjonali għall-utenti tal-addittiv u tat-taħlitiet lesti minn qabel, biex jindirizzaw ir-riskji potenzjali meta dawn jintużaw. Fejn dawk ir-riskji ma jkunux jistgħu jiġu eliminati jew jitnaqqsu kemm jista' jkun permezz ta' proċeduri u miżuri bħal dawn, l-addittiv u t-taħlitiet lesti minn qabel għandhom jintużaw b'tagħmir ta' protezzjoni personali, inkluż il-protezzjoni tal-għajnejn u tal-ġilda.

                        Il-5 ta' Novembru 2028

                           Kategorija ta' addittivi żootekniċi. Grupp funzjonali: addittivi żootekniċi oħra (tnaqqis tal-pH urinarju).

                        4d210

                        DSM Nutritional Products Ltd

                        Aċidu benżojku

                           Kompożizzjoni tal-addittiv

                        Aċidu benżojku (≥ 99,9 %)

                           Karatterizzazzjoni tas-sustanza attiva

                                    Aċidu benżenkarbossiliku, aċidu fenilkarbossiliku,

                                    C7H6O2

                                    Numru tas-CAS 65-85-0

                              Livell massimu tal-impuritajiet:

                                    Aċidu ftaliku: ≤ 100 mg/kg

                                    Bifenil: ≤ 100 mg/kg

                           Metodu analitiku
                            (1)

                        Għall-kwantifikazzjoni tal-aċidu benżojku fl-addittiv tal-għalf:

                                    —

                                    titrazzjoni bl-idrossidu tas-sodju (European Pharmacopeia monograph 0066)

                              Għall-kwantifikazzjoni tal-aċidu benzojku fit-taħlitiet lesti minn qabel u fl-għalf tal-annimali:

                                    —

                                    kromatografija b'fażi likwida f'fażi inversa bil-metodu tad-detezzjoni UV (RP-HPLC/UV) — ibbażat fuq ISO9231:2008

                        Ħnieżer għat-tismin

                        5 000

                        10 000

                                    1.

                                    Fl-istruzzjonijiet għall-użu tal-addittiv u tat-taħlitiet lesti minn qabel, għandhom jiġu indikati l-kundizzjonijiet tal-ħżin u l-istabbiltà waqt it-trattament bis-sħana.

                                    2.

                                    L-addittiv m'għandux jitħallat ma sorsi oħra ta' aċidu benżojku jew benżoati.

                                    3.

                                    Għandhom jiġi indikati l-istruzzjonijiet għall-użu:
                                    “Għalf komplementari tal-annimali li fih l-aċidu benżojku ma għandux jingħata bħala għalf lil ħnienes miftuma jew lil ħnieżer għat-tismin bħala tali.
                                    L-għalf komplementari għandu jitħallat sew ma' materjali oħra ta' għalf fid-dieta ta' kuljum”.

                                    4.

                                    L-operaturi tan-negozji tal-għalf għandhom jistabbilixxu l-proċeduri operazzjonali u l-miżuri organizzazzjonali għall-utenti tal-addittiv u tat-taħlitiet lesti minn qabel, biex jindirizzaw ir-riskji potenzjali meta dawn jintużaw. Fejn dawk ir-riskji ma jkunux jistgħu jiġu eliminati jew jitnaqqsu kemm jista' jkun permezz ta' proċeduri u miżuri bħal dawn, l-addittiv u t-taħlitiet lesti minn qabel għandhom jintużaw b'tagħmir ta' protezzjoni personali, inkluż il-protezzjoni tal-għajnejn u tal-ġilda.

                        Il-5 ta' Novembru 2028

               (1)  Id-dettalji dwar il-metodi analitiċi jinsabu fl-indirizz li ġej tal-Laboratorju ta Referenza: https://ec.europa.eu/jrc/en/eurl/feed-additives/evaluation-reports